Den 25. august 2011 opplyste Bieber at han ville lage sitt første julealbum i løpet av høsten 2011. De amerikanske produsentene Scooter Braun og Kuk Harrell bekreftet en uke senere at Bieber hadde samarbeidet med Sean Kingston og Taylor Swift, samt produsentene Jonathan Rotem og The Messengers. Senere samme måned ble det annonsert at Boyz II Men, Usher, og The Band Perry også skulle samarbeide med Bieber på albumet. Den 30. september 2011 ble det offisielle album-coveret og albumnavnet publisert av Bieber på Facebook. Den 4. oktober 2011 avslørte Mariah Carey selv at hun og Bieber hadde laget en duett av hennes hit-julesang «All I Want for Christmas Is You».